Author: marta.mosna
Last saved by: Mosná Marta
Company: MŠSR

Správa zo zahraničnej pracovnej cesty

1.  Účastníci ZPC:
Ing. Marta Mosná - odbor implementácie štátnej politiky, európskych a medzinárodných iniciatív výskumu a vývoja, sekcia vysokých škôl, vedy a výskumu MŠVVaŠ SR, Stromová 1, 813 30 Bratislava, hlavný štátny radca

2. Zahraničná pracovná cesta :
Štát: Belgicko
Mesto: Brusel
Vykonaná v dňoch: 12.11.2014 – 13.11.2014
Prijímajúca organizácia: EK – Európska komisia
Účel cesty: účasť na zasadnutí pracovnej skupiny štatistických korešpondentov Helsinskej skupiny EK – Ženy vo vede
Spôsob financovania : MŠVVaŠ SR, EK 
                   
3.  Rámcový program :
  12.11.2014 : Bratislava – Viedeň – Brusel, neformálne rokovania
  13.11.2014 : zasadnutie pracovnej skupiny, Brusel – Viedeň – Bratislava 

4.  Stručný priebeh rokovaní :
Rokovanie otvorila Viviane Willis-Mazzichi (DG Research and Innovation EK). Po schválení programu rokovania v stručnosti informovala prítomných štatistických korešpondentov  o situácii v rodovej rovnosti vo výskume a načrtla ciele HORIZON 2020 v oblasti rodovej rovnosti:  -     prekonanie bariér, ktorým ženy čelia pri postupe v kariére
-	   rodová rovnosť v rozhodovacích procesoch a orgánoch
-	   rodová dimenzia vo výskume.
V prvom programe HORIZON 2020 bolo okolo 100 tém s explicitne rodovou dimenziou. Hodnotenia EK ukazujú, že žiadatelia sú oveľa vnímavejší k rodovým otázkam ako v minulosti. Súčasne sa viac zdôrazňuje úloha inštitúcií, ktoré môžu zohrávať v podpore rodovej rovnosti. Posun smerom k inštitucionálnym zmenám by sa mal tiež odrážať v pripravovanej publikácii She Figures 2015. Príprava predmetnej publikácie bola aj hlavným bodom predmetného rokovania štatistických korešpondentov.

She Figures 2015 je piatou publikáciou (nasledujúcou po She Figures 2003, 2006, 2009 a 2012) kľúčového súboru indikátorov, ktoré sú dôležité pre správne pochopenie situácie žien vo vede. She Figures poskytujú štatistiku o ženách vo vede od tretieho stupňa vysokoškolského vzdelávania až po trh práce. Zber dát sa uskutočňuje každé tri roky prostredníctvom skupiny štatistických korešpondentov Helsinskej skupiny EK, Eurostatu a iných relevantných databáz.
Kontrakt na projekt na prípravu publikácie She Figures 2015 získala firma Science-Metrix. 

Ďalšie časti rokovania sa týkali samotnej prípravy publikácie She Figures 2015.
a)	Úvod 
Éric Archambault (Science-Metrix) v svojom príspevku zhrnul hlavné ciele projektu. 
b)	Súčasné indikátory a zdroje dát, návrhy na vylepšenie
Katerina Mantouvalou podala prehľad
-	o súčasných indikátoroch, ktorých bolo do poslednej publikácie She Figures (2012) zaradených 79,
-	o zdrojoch dát, z ktorých sa čerpalo a bude sa čerpať v ďalšej publikácii a 
-	o návrhoch na vylepšenie definícií a klasifikácií používaných pri zbere údajov s cieľom zabezpečenia medzinárodnej porovnateľnosti údajov.
(Bolo napríklad dohodnuté, že systém stupňov v akademickom prostredí „academic grades A-D“ sa oproti pôvodnej definícii meniť nebude, dôraz sa bude klásť na metodické vysvetlivky. Na základe diskusie na rokovaní bude upravená definícia „research bords“, ktorú pripraví tím zo Science-Metrix).
c)	Prezentácia nových indikátorov
Prezentácia nových indikátorov zahŕňala v sebe metódy zberu údajov ako aj proces validácie. Navrhnuté boli indikátory súvisiace
-	s prácou výskumníkov na čiastočný úväzok alebo prácou na dobu určitú v jednotlivých sektoroch výskumu a vývoja (rovnováha práca – život),
-	s inštitucionálnymi záväzkami týkajúcimi sa rodovej rovnosti (existencia plánov rodovej rovnosti vo výskumných organizáciách, finančné prostriedky alokované na aktivity v týchto plánoch a pod.),
-	s výstupmi výskumu a inovácií (autorstvo, spoluautorstvo, vynálezcovstvo..),
-	s rodovou dimenziou vo výskumných projektoch (7 RP).
V novej publikácii She Figures 2015 sa počíta s cca ôsmimi novými indikátormi.
Zahrnutie navrhovaných indikátorov bude závisieť od dostupnosti dát v jednotlivých krajinách, napr. plány rodovej rovnosti vo výskume existujú len v niektorých krajinách.
d)	Dotazník – ženy vo vede
Prezentácia bola zameraná na dotazník, ktorý bude použitý štatistickými korešpondentmi na zber dát. Prerokovaná bola štruktúra dotazníka (počet tabuliek, pokrytie údajov...), systém označovania (využitie označení ako v Eurostate), vhodnosť zberu jednotlivých dát, zmeny v metodických vysvetlivkách a pod. Pracovná skupina vo všeobecnosti odsúhlasila prístup a kľúčové rozhodnutia týkajúce sa dotazníka. 
e)	Štruktúra a prezentovanie She Figures 2015 
Chantale Tippett (Science-Metrix) prezentovala novú štruktúru edície She Figures 2015. V rámci rozpravy sa diskutovalo o umiestnení jednotlivých indikátorov, počte kapitol, ich dĺžke, formáte publikácie, vizuálnom zobrazení a pod. Štruktúra bude tiež závisieť od finálneho výberu indikátorov.
Okrem publikácie She Figures 2015 sa počíta s vydaním informačnej brožúry, CD-ROM, DVD a piktogramami.
f)	Revízia príručky indikátorov o ženách vo vede
Julie Callaert hovorila o navrhovaných zmenách v príručke, ktorá má slúžiť v oblasti štatistiky žien vo vede podobne ako štatistické manuály (Frascati, Oslo a pod.)
g)	Ďalší postup prác
Zber údajov od štatistických korešpondentov bude trvať 10 týždňov. Počíta sa so zaslaním dotazníkov štatistickým korešpondentom v januári 2015.
Bolo dohodnuté, že referenčným rokom pre zber údajov bude rok 2013 (s výnimkou boards – 2014)
Ďalšie rokovanie štatistických korešpondentov, na ktorom budú prezentované prvé výstupy, je naplánované na 6. a 7. mája 2015.

5.  Odporúčané závery:
Po doručení dotazníka z Bruselu uskutočniť zber údajov o ženách vo vede za SR v zmysle odsúhlasených postupov na rokovaní a zaslať v požadovanom termíne spracovateľskému tímu projektu.
 
6.   Prehľad prinesenej dokumentácie a miesto jej uloženia
Prinesené materiály sú uložené na odbore implementácie štátnej politiky, európskych a medzinárodných iniciatív výskumu a vývoja, sekcia vysokých škôl, vedy a výskumu MŠVVaŠ SR.

7.   Osobitne vyhodnotený očakávaný prínos ZPC
Publikácie She Figures  je oficiálnymi publikáciami Európskej komisie, ktoré podávajú štatistické dáta a ukazovatele o ženách vo vede v krajinách EÚ i mimo nej. 
Štatistické údaje a ukazovatele v oblasti žien vo vede z predmetných publikácií sú využívané pre rôzne porovnávacie analýzy, štúdie v oblasti rodovej rovnosti, vo vystúpeniach, prezentáciách a prejavoch na konferenciách, workshopoch v rámci celej Európy i mimo nej a slúžia tiež pre tvorcov politík pre prípravu rozhodnutí v oblasti rodovej rovnosti na úrovni národnej, regionálnej a európskej. 
Na tomto rokovaní získali štatistickí korešpondenti základné informácie o návrhu novej publikácie „She Figures 2015“ (štruktúra publikácie, jej vizualizácia, nové ukazovatele  a pod.) a ich podiele na jej príprave.

8.    Spôsob zverejnenia výsledkov ZPC, prenos získaných informácií
Správa bude zverejnená na webovom sídle MŠVVaŠ SR : www.minedu.sk
Súhlasím so zverejnením správy na internete.

Správu vypracovala: Ing. Marta Mosná, OIŠPEM	
Dátum: 27.11.2014

Správu odporúča schváliť: Ing. Róbert Szabó, poradca GR SVŠVaV

Správu schválil : prof. Ing. Peter Plavčan, CSc., GR SVŠVaV